ສ​ຫລ ເລີ້ມ​ໂຄງ​ການ​ໃໝ່ ເພື່ອ​ຊ່ວຍ​ເຫຼືອ ຊາວ​ກະ​ສິ​ກອນ​ລາວ
ທ່ານຄໍລິນ ຄລອສບີ ກ່າວວ່າ ການເຊັນບົດບັນທຶກຄວາມເຂົ້າໃຈ ໃນມື້ນີ້ ເນັ້ນຄືນເຖິງຄວາມໝາຍໝັ້ນ ໃນການຊ່ວຍເຫຼືອ ລັດຖະບານ ລາວ ໃຫ້ ບັນລຸໄດ້ເປົ້າໝາຍ ການພັດທະນາຂອງຊາດ.
ສະຫະລັດອາເມຣິກາສືບຕໍ່ໃຫ້ການການຊ່ວຍເຫຼືອແກ່ ສປປ ລາວ ໃນການເສີມສ້າງ ຄວາມເຂັ້ມແຂງໃຫ້ແກ່ຂະແໜງການກະສິກຳຂອງລາວ ເຊິ່ງວ່າງບໍ່ດົນມານີ້ ສະຫະ ລັດ ແລະ ສປປ ລາວ ໄດ້ລິເລີ່ມໂຄງການໃໝ່ ທີ່ມີຊື່ວ່າ ໂຄງການສົ່ງເສີມຈຸນລະວິສາ ຫະກິດກະສິກໍາ ຢູ່ ສປປ ລາວ ໂດຍລັດຖະບານສະຫະລັດ ຜ່ານທາງອົງການພັດທະ ນາສາກົນຫຼື USAID ເປັນຜູ້ໃຫ້ທຶນຊ່ວຍເຫຼືອລ້າ ໃນວັນທີ 4 ຕຸລາ 2019 ຜ່ານມານີ້ ກະຊວງກະສິກຳ ແລະປ່າໄມ້ ຕາງໜ້າໃຫ້ລັດຖະບານ ສປປ ລາວ ໄດ້ເຊັນສັນຍາບົດ ບັນທຶກຄວາມເຂົ້າໃຈ ກັບອົງການ ACDI/VOCA ເຊິ່ງເປັນຄູ່ຮ່ວມ ຈັດຕັ້ງປະຕິບັດ ໂຄງການດັ່ງກ່າວຂອງອົງການ USAID ທ່ານສີປະໄພ ໄຊສົງຄາມ ຫົວໜ້າກົມສົ່ງເສີມເຕັກນິກ ແລະ ປຸງແຕ່ງກະສິກຳ ແລະ ທ່ານນາງ ໂຊຟີ້ ວອກເກີ້ ຫົວໜ້າອົງການ ACDI/VOCA ປະຈຳລາວ ໄດ້ເຊັນບົດ ບັນທຶກຄວາມເຂົ້າໃຈຂອງໂຄງການດັ່ງກ່າວ ໂດຍທີ່ມີ ທ່ານ ຄໍລິນ ຄລອສບີ ອຸປະ ທູດສະຫະລັດປະຈຳ ສປປ ລາວ ແລະທ່ານ ດຣ ບຸນຂວາງ ຄໍາບຸນເຮືອງ ຮອງລັດ ຖະມົນຕີກະຊວງກະສິກຳແລະປ່າໄມ້ ເຂົ້າຮ່ວມເປັນສັກຂີພິຍານ ທ່ານຄໍລິນ ຄລອສບີ ໄດ້ກ່າວວ່າ ການເຊັນບົດບັນທຶກຄວາມເຂົ້າໃຈໃນມື້ນີ້ເນັ້ນຄືນ ເຖິງຄວາມໝາຍໝັ້ນ ໃນການຊ່ວຍເຫຼືອ ລັດຖະບານ ສປປ ລາວ ໃຫ້ ບັນລຸໄດ້ເປົ້າ ໝາຍການພັດທະນາຂອງຊາດ ສໍາລັບທັງ 2 ປະເທດຂອງພວກເຮົາ ຂະແໜງການ ກະສິກຳ ມີຄວາມສຳຄັນຕໍ່ການພັດທະນາເສດຖະກິດແລະວັດທະນະທຳຂອງພວກ ເຮົາ ພວກເຮົາພູມໃຈທີ່ໄດ້ໃຫ້ການສະໜັບສະໜູນອັນເປັນຮູບປະທຳແກ່ຂະແໜງ ກະສິກຳ ຂອງ ສປປ ລາວ ແລະຊຸກຍູ້ການຄ້າ ແລະການຂະຫຍາຍຕົວຂອງເສດຖະ ກິດລາວ ໂດຍການຊ່ວຍເຫຼືອບັນດາຈຸນ ລະວິສາຫະກິດ ໂຄງການດັ່ງກ່າວ ມີໄລຍະຈັດຕັ້ງປະຕິບັດ 5 ປີ ແມ່ນສຸມໃສ່ການພັດທະນາ ຈຸນລະ ວິສາຫະກິດກະສິກຳໃຫ້ມີປະສິດທິຜົນ ປະສິດທິພາບແລະສາມາດແຂ່ງ ຂັນໄດ້ ຊຶ່ງ ຈະຊ່ວຍໃຫ້ ຊາວກະສິກອນ ສາມາດດໍາເນີນງານ ຕາມຫຼັກການ ທາງທຸລະກິດໄດ້ ໂດຍການຈັດຕັ້ງປະຕິບັດ ຢູ່ໃນແຂວງຊຽງຂວາງ ໂຄງການດັ່ງກ່າວ ຈະຝຶກອົບຮົມ ບັນດາຊາວກະສິກອນແລະຈຸນລະວິສາຫະກິດກະສິກຳກ່ຽວກັບການຕອບສະໜອງ ຄວາມຕ້ອງການຂອງຕະຫຼາດ ເພີ່ມທະວີການ ເຊື່ອມໂຍງກັບຕະຫຼາດແລະປັບປຸງ ການເຂົ້າເຖິງແຫຼ່ງເງິນທຶນ ຊຶ່ງທຶນຊ່ວຍເຫຼືອ ສຳລັບໂຄງການນີ້ ແມ່ນຫລາຍກວ່າ 6,937,000 ໂດລາ ແລະໂຄງການ ດັ່ງກ່າວແມ່ນໂຄງການຫລ້າສຸດຂອງສະຫະລັດ ໃນບັນດາໂຄງການພັດທະນາຂະແໜງການກະສິກຳຂອງລາວ ໃນປະຈຸບັນ ສະຫະລັດໄດ້ໃຫ້ການສະ ໜັບສະໜູນແກ່ຂະແໜງການດັ່ງກ່າວໂດຍຜ່ານສອງໂຄງການ ລວມມູນຄ່າ ຫຼາຍກວ່າ 15,900,000 ໂດລາ ນອກຈາກໂຄງການນີ້ແລ້ວ ສະຫະລັດອາເມຣິກາ ຍັງຮ່ວມມືກັບລັດຖະບານແລະປະ ຊາຊົນລາວ ຢູ່ໃນຫລາຍຂົງເຂດ ເພື່ອປັບປຸງ ວຽກງານການສຶກສາ ສົ່ງເສີມສຸຂະພາບ ແລະໂພຊະນາການ ອຳນວຍຄວາມສະດວກ ໃຫ້ແກ່ການຄ້າ ແລະ ການລົງທຶນ ແລະ ສ້າງຄວາມເຂັ້ມແຂງໃນການປະຕິບັດລະບຽບກົດໝາຍ